**Z A P I S N I K**

Sa 7. sjednice Odbora za financije i proračun Gradskog vijeća Grada Ivanić-Grada održane dana **28. ožujka 2022.** godine s početkom u 15:00 sati u Gradskoj upravi Grada Ivanić-grada, Park hrvatskih branitelja 1.

Prisutni članovi Odbora:

1. Milica Piličić- predsjednica Odbora
2. Ilija Krištić- član
3. Krešimir Malec- član
4. Marina Herceg Pendelić – članica
5. Maja Krnjević- članica

Ostali prisutni

1. Marina Šiprak – privremena pročelnica Upravnog odjela za lokalnu samoupravu, pravne poslove i društvene djelatnosti
2. Dario Kezerić – zapovjednik Javne vatrogasne postrojbe Grada Ivanić-Grada

Gđa. Milica Piličić – otvorila je 7. sjednicu Odbora za financije i proračun, konstatirala da su na sjednici prisutni svi članovi te se mogu donositi pravovaljane odluke.

Predsjednica Odbora dala je na glasovanje zapisnik sa 6. sjednice Odbora koji je jednoglasno usvojen.

Nakon toga, dala je na raspravu predloženi dnevni red koji je jednoglasno usvojen.

**DNEVNI RED**

1. **Razmatranje prijedloga Odluke o davanju suglasnosti Javnoj vatrogasnoj postrojbi Grada Ivanić-Grada za pokretanje postupka javne nabave za nabavu vatrogasne nadogradnje i usluge montaže nadogradnje i uređaja na podvozje vatrogasnog vozila i očitovanje o istom,**
2. **Razno.**

Rad po utvrđenom Dnevnom redu

**TOČKA 1.**

Zapovjednik Javne vatrogasne postrojbe Grada Ivanić-Grada, Dario Kezerić- ukratko je obrazložio prijedlog Odluke o davanju suglasnosti Javnoj vatrogasnoj postrojbi Grada Ivanić-Grada za pokretanje postupka javne nabave za nabavu vatrogasne nadogradnje i usluge montaže nadogradnje i uređaja na podvozje vatrogasnog vozila.

Nakon održane rasprave članova, Odbor za financije i proračun jednoglasno je donio sljedeći

**Z A K L J U Č A K**

I.

Odbor za financije i proračun razmatrao je prijedlog Odluke o davanju suglasnosti Javnoj vatrogasnoj postrojbi Grada Ivanić-Grada za pokretanje postupka javne nabave za nabavu vatrogasne nadogradnje i usluge montaže nadogradnje i uređaja na podvozje vatrogasnog vozila.

II.

Odbor za financije i proračun daje pozitivno mišljenje o prijedlogu akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 2. - RAZNO**

Pod točkom razno nije bilo pitanja ni prijedloga.

Dovršeno u 15,15 sati

Zapisnik sastavila Predsjednica Odbora

Matea Rešetar Milica Piličić